L 313/40 Den Europæiske Unions Tidende 22.11.2013 KOMMISSIONENS GENNEMFØRELSESFORORDNING (EU) Nr. 1186/2013 af 21. november 2013 om registrering af en betegnelse i registret over beskyttede oprindelsesbetegnelser og beskyttede geografiske betegnelser (Orkney Scottish Island Cheddar (BGB)) EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsord- ninger for landbrugsprodukter og fødevarer (), særlig artikel 52, stk. 2, og ud fra følgende betragtninger: (1) — Forordning (EU) nr. 1151/2012 ophæver og erstatter Rådets forordning (EF) nr. 510/2006 af 20. marts 2006 om beskyttelse af geografiske betegnelser og oprin- delsesbetegnelser for landbrugsprodukter og fødevarer ?). (2) Det Forenede Kongeriges ansøgning om registrering af betegnelsen »Orkney Scottish Island Cheddar« er i over- ensstemmelse med artikel 6, stk. 2, i forordning (EF) nr. 510/2006 blevet offentliggjort i Den Europæiske Unions Tidende (?). B) Sammenslutningerne Dairy Australia, Dairy Companies Association of New Zealand og Consortium for Common Food Names har gjort indsigelse mod registre- ringen i henhold artikel 7, stk. 3, litra b), i forordning (EF) nr. 510/2006. Disse indsigelser er fundet antagelige efter artikel 7, stk. 3, i nævnte forordning. (4) — Der blev i ovennævnte indsigelser især lagt vægt på, at registreringen af betegnelsen ville være til skade for betegnelser, varemærker og produkter, som allerede havde været lovligt på markedet i mindst fem år forud for datoen for offentliggørelse, jf. artikel 6, stk. 2, og at den betegnelse, der foreslås registreret, er en artsbeteg- nelse. (5) — Ved brev af 20. marts 2013 opfordrede Kommissionen de berørte parter til at indlede passende konsultationer. (6) — Det Forenede Kongerige og de indsigende parter har indgået en aftale, der blev meddelt Kommissionen den 8. juli 2013, inden for den fastsatte frist på tre måneder. (7) — Det fremgår af konsultationerne, at de indsigende parters væsentligste bekymring drejer sig om ordet »Cheddar« status i den sammensatte betegnelse »Orkney Scottish Island Cheddar«. Producentens ansøgning om beskyttelse vedrører imidlertid kun den sammensatte betegnelse i sin helhed. I overensstemmelse med artikel 13, stk. 1, sidste afsnit, i forordning (EU) nr. 1151/2012 kan betegnelsen »Cheddar« fortsat anvendes på Unionens område, forudsat at EU-rettens principper og forskrifter overhol- des. (8) — Ilyset af disse punkter bør betegnelsen »Orkney Scottish Island Cheddar« bør derfor indføres i registret over beskyttede oprindelsesbetegnelser og beskyttede geogra- fiske betegnelser — VEDTAGET DENNE FORORDNING: Artikel 1 Betegnelsen i bilaget til nærværende forordning registreres. Uanset første afsnit kan betegnelsen »Cheddar« fortsat anvendes på Unionens område, forudsat at FEU-rettens principper og forskrifter overholdes. Artikel 2 Denne forordning træder i kraft på tyvendedagen efter offent- liggørelsen i Den Europæiske Unions Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 21. november 2013. ()) EUT L 343 af 14.12.2012, s. 1. () EUT L 93 af 31.3.2006, s. 12. ) EUT C 239 af 9.8.2012, s. 5. På Kommissionens vegne José Manuel BARROSO Formand